 Waxaa kaloo ka mid ah tusaalooyinka hodanka ah ee ina tusinaya qiimaha ay leedahay raxmadda waalidka, in Nabi Maxamed صلى الله عليه وسلم uu u ogalaan jiray Xasan iyo Xuseen in ay ku dul ciyaaraandhabarkiisa isaga oo sujuudsan,Wuxuu kaloo fududeyn jiray nabigu صلى الله عليه وسلم salaadda, markii uu maqlo oohinta iyo qaylada ilma yar, maxaa yeelay, waxaa laga yaabaa in hooyadii cunugga dhashay ama aabbihiis uu ka mid yahay dadka tukanaya, sidaas darteed, nabigu صلى الله عليه وسلم wuu fududeyn jiray salaadda, naxariis iyo beerjileec uu u hayo ubadka awgeed. 